Кубатбеков Турсумбай Сатымбаевич

Кубатбеков Турсумбай Сатымбаевич [7. 11. 1961-жылы туулган, Ош (азыркы Жалал-Абад) облусу, Токтогул району, Бел-Алды айылы] – биология илимдеринин доктору (2005). Москвадагы Патрис Лумумба атындагы Элдердин достугу университетин зооинженер жана француз тилинин котормочусу адистиктери боюнча (1989), ошол эле университеттин аспирантурасын (1992) бүтүргөн. 1992-жылдан Россия Элдердин достугу университетинде техник, 1992–93 -жылдары Москвадагы «ТТТ» жоопкерчилиги чектелген жолдошчулугунун директорунун орун басары. Ошол эле университеттин ветеринария, морфология жана физиология кафедрасында жана агрардык факультетинде окутуучу, доцент, декандын орун басары (1996–2008). 2008–2011-жылдары К. И. Скрябин атындагы Кыргыз Агрардык университетинде ректор. Эмгектери малдын патологиясы, онкологиясы жана морфологиясы боюнча. 70тен ашык илимий эмгектин, анын ичинде 7 окуу китептин жана окуу-методикалык иштердин автору.
Эмг.: Фермердик чарбалардагы зоогигиена жана ветеринария негиздери (авторлош). Б., 2008. 
Категория:Инсандар
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9